CELEX: 62010TN0075
Language: lt
Date: 2010-02-17 00:00:00
Title: Byla T-75/10: 2010 m. vasario 17 d. pareikštas ieškinys byloje Embraer ir kt. prieš Komisiją

1.5.2010   
            
            
               LT
            
            
               Europos Sąjungos oficialusis leidinys
            
            
               C 113/52
            
         2010 m. vasario 17 d. pareikštas ieškinys byloje Embraer ir kt. prieš Komisiją
   
   (Byla T-75/10)
   2010/C 113/84
   Proceso kalba: anglų
   
      Šalys
   
   
      Ieškovės: Empresa Brasileira de Aeronáutica, SA (Embraer) (San Žoze dos Kamposas, Brazilija), Embraer Aviation Europe SAS (EAE) (Vilpentas, Prancūzija), Indústria Aeronáutica de Portugal SA (OGMA) (Alverka do Ribatežas, Portugalija), atstovaujamos solisitorių U. O’Dwyer ir A. Martin
   
      Atsakovė: Europos Komisija
   
      Ieškovių reikalavimai
   
   
               —
            
            
               Panaikinti ginčijamą sprendimą.
            
         
               —
            
            
               Priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Ieškovės prašo panaikinti 2009 m. birželio 17 d. Komisijos sprendimą C(2009) 4541 galutinis, kuriuo Jungtinės Karalystės valdžios institucijų pagalba tyrimų ir taikomosios veiklos išlaidoms, susijusioms su orlaivio gaminio projektavimu ir gamyba, finansuoti, suteikta Bombardier (Short Brothers) [N 654/2008] (1), pripažįstama suderinama su bendrąja rinka. Komisijos sprendimas buvo priimtas atlikus preliminarų tyrimą pagal SESV 108 straipsnio 3 dalį. Ieškovės yra pagalbos gavėjos konkurentės ir jos pateikė skundą, kuriame prieštarauja siūlomai pagalbai ir prašo Komisijos pradėti oficialią tyrimo procedūrą.
   Grįsdamos savo ieškinį dėl panaikinimo, ieškovės nurodo tokius pagrindus:
   
                
            
            
               Pirma, jos teigia, kad Komisija susidūrė su dideliais sunkumais per preliminarų valstybės pagalbos atitikties bendrajai rinkai tyrimą ir todėl turėjo pradėti SESV 108 straipsnio 2 dalyje numatytą oficialią tyrimo procedūrą. Jos taip pat nurodo, kad Komisijai nepradėjus oficialios tyrimo procedūros, iš ieškovių ir kitų susijusių šalių buvo atimta teisė būti išklausytoms Komisijai atliekant vertinimą. Ieškovės mano, kad tai procedūrinis Sutarties pažeidimas.
               Didelius sunkumus, su kuriais susidūrė Komisija, visų pirma rodo:
               
                           —
                        
                        
                           preliminaraus tyrimo trukmė ir aplinkybės;
                        
                     
                           —
                        
                        
                           faktas, kad Komisija nenurodė 100-149 vietų orlaivių sparnų rinkos kaip atitinkamos produkto rinkos;
                        
                     
                           —
                        
                        
                           faktas, kad Komisija neišanalizavo valstybės pagalbos poveikio konkurencijai 100-149 vietų orlaivių sparnų rinkoje;
                        
                     
                           —
                        
                        
                           nepakankama ir neišsami Komisijos atlikta valstybės pagalbos poveikio konkurencijai pagamintų 100-149 vietų orlaivių rinkoje analizė.
                        
                     
         
                
            
            
               Antra, ieškovės tvirtina, kad faktas, jog Komisija nurodė tikslinę orlaivių struktūrų rinką, tačiau nenurodė atitinkamos 100-149 vietų orlaivių sparnų rinkos, yra akivaizdi pagalbos atitikties bendrajai rinkai vertinimo klaida pagal 107 straipsnio 3 dalies c punktą.
            
         
                
            
            
               Trečia, jos tvirtina, kad faktas, jog Komisija neišanalizavo valstybės pagalbos poveikio atitinkamoje 100-149 vietų orlaivių sparnų rinkoje, yra akivaizdi pagalbos atitikties bendrajai rinkai vertinimo klaida pagal 107 straipsnio 3 dalies c punktą.
            
         
                
            
            
               Ketvirta, jos teigia, kad Komisijos nepakankama ir neišsami valstybės pagalbos poveikio konkurencijai pagamintų 100-149 vietų orlaivių rinkoje analizė yra akivaizdi pagalbos atitikties bendrajai rinkai vertinimo klaida pagal 107 straipsnio 3 dalies c punktą.
            
         
      (1)  OL C 298, 2009, p. 2.